Patrick Ellis (60) het hierdie hartverskeurende oomblik vasgevang van ’n olifantjie met ’n stompie wat oor die pad beweeg in die Krugerwildtuin. Die kalfie was blykbaar in ’n stroper se strik gevang. “Dit was ’n groot skok vir ons gesin,” vertel Patrick.
’n Reuselikkewaan het vakansiegangers laat skrik toe hulle uitvind hy ry al vier uur lank saam onder hul 4x4 se enjinkap. Ayesha Cantor het die video geneem toe sy en ’n paar vriende saam die Kuzuko Lodge, deel van die Addo Olifantpark, besoek het.
Michael Sutherland het dié ongelooflike video geneem van ’n trop wildehonde en hiënas wat vir ’n rooibokkarkas baklei. Hy het dit in Mombo Camp in die Okavango Delta verfilm. “So iets gebeur dalk gereeld in die natuur, maar dit is bitter selde dat dit verfilm word,” het hy gesê.